Maka tuan puteri Cahaya Khairani itu pun keluarlah dari dalam mangkar kacanya itu, pergi menyembah baginda laki isteri itu, maka dipeluk dan dicium oleh baginda laki isteri, serta ditangisinya, maka raja Mangendra Sari itu pun segeralah pergi ke mangkar kaca isterinya itu, seraya katanya, "Keluarlah tuan pergi mendapatkan ayahanda bunda tuan, tiadakah tuan kasihan melihat baginda itu?" Ia sendiri datang mendapatkan tuan.